8BitDo er nu understøttet på Apple-enheder

Med en firmware-opdatering er en række controllere fra 8BitDo nu kompatible med Apple TV, Macs, iPhones og iPads, der er opdateret til nyeste software.

Det drejer sig om modellerne SN30 Pro for Android, SN30 Pro, Pro+, Pro 2, Ultimate 2.4g og Lite SE. For at benytte dem mit din Apple-enhed, så skal sidstnævnte være opdateret til minimum iOS 16.3, iPadOS 16.3, tvOS 16.3 og macOS 13.2.

Officially supported by Apple, 8BitDo SN30 Pro, SN30 Pro for Android, SN30 Pro+, Pro 2, Ultimate 2.4G and Lite SE are compatible with iPhone, iPad, Mac, and Apple TV now. pic.twitter.com/8E4zO0HAsx
— 8BitDo (@8BitDo) March 20, 2023

Controllerne kan benyttes til ethvert spil, der har understøttelse af MFi-controllere. Det gælder både udvalget på App Store og Apple Arcade.

Enheder med USB-C porte (Macs og iPads) kan tilkoble 8BitDo-controllerne på den vis. Ellers er det muligt vis Bluetooth. Alle enheder understøtter op til fire samtidige tilslutninger. Desværre så vil hverken rumble eller bevægelsesstyring virke.

8BitDo oplyser i sin FAQ, at man på Apple TV og iPads ligeledes vil kunne styre hjemmeskærmen. Således bliver det muligt at navigere til det ønskede spil, uden at skulle finde fjernbetjening eller fedte skærmen til. Det er muligt på alle platforme at omprogrammere knapperne, så de måtte passe til ens personlige ønsker.

For at benytte 8BitDo sammen med Apple-enheder, skal de have en firmwareopdatering. Vejledninger hertil kan findes på denne side.

Apple understøtter allerede controllere fra Xbox og PlayStation.

8BitDo er nu understøttet på Apple-enheder